มีคนโหวตค้านตั้ง 1 เสียง สนช. ผ่านร่างพ.ร.บ.อุทยานแห่งชาติวางโทษหนัก บุกรุก-เก็บของป่า
สนช.ผ่านกม.อุทยานแห่งชาติ มีคนไม่เห็นด้วยตั้ง 1 เสียง ขณะที่140 เสียง ผ่านฉลุย วางโทษหนัก บุกรุก-เก็บของป่า จำคุก 5 ปี ปรับไม่เกิน 5 แสนด้าน P-move ขอประยุทธ์อย่าเพิ่งทูลเกล้าฯ ลั่นจะดำเนินกิจกรรมในทุกรูปแบบตามกรอบแห่งสิทธิฯ เพื่อไม่ให้มีการประกาศใช้กฎหมายทั้ง ร่าง พ.ร.บ.อุทยานแห่งชาติ และ ร่าง พ.ร.บ.สงวนและคุ้มครองสัตว์ป่า โดยเร็วที่สุดต่อไป7 มี.ค.2562 ความคืบหน้าการพิจารณาร่าง พ.ร.บ.อุทยานแห่งชาติ พ.ศ. … ของสภานิติบัญญัติแห่งชาติ (สนช.) หลังมีความพยายามจากภาคประชาชนหลายกลุ่มคัดค้าน แม้แต่วานนี้ (6 มี.ค.62)ประชาชนและนักกิจกรรมในฐานะตัวแทนคณะทำงานประชาชนเพื่อการอนุรักษ์และสิทธิชุมชน จำนวน 14 คน ปฏิบัติการอารยะขัดขืน ด้านในอาคารรัฐสภา โดยรายลานว่า กลุ่มดังกล่าวนั่งประสานมือล้อมเป็นวงกลมพร้อมตะโกนขอให้สนช.หยุดการพิจารณาร่างกฎหมายดังกล่าวเนื่องจากไม่พอใจเพราะแม้จะได้เข้าไปฟังการประชุม แต่ก็ไม่สามารถเสนอความเห็นหรือปรับเปลี่ยนอะไรได้ ทำให้เจ้าหน้าที่ตำรวจได้เข้ามาตักเตือนให้งดการใช้เสียงแต่กลุ่มผู้ชุมนุมไม่ยอมหยุด และยังคงตะโกนส่งเสียงขอให้สนช.หยุดพิจารณากฎหมายในที่สุดเจ้าหน้าที่ตำรวจได้เข้าไปควบคุมตัวผู้ชุมนุม และนำขึ้นรถตู้ของสำนักงานตำรวจแห่งชาติ ไปยังบริเวณข้างวัดเบญจมบพิตรซึ่งเป็นสถานที่ที่กลุ่มผู้ชุมนุมรวมตัวกันอยู่ก่อนหน้านี้ โดยเจ้าหน้าที่ตำรวจไม่ได้มีการแจ้งข้อหาหรือดำเนินคดีแต่อย่างใด นั้นล่าสุดวันนี้ (7 มี.ค.62) รายงานว่า ที่รัฐสภา มีการประชุม สนช. เพื่อพิจารณาร่างพ.ร.บ.อุทยานแห่งชาติ พ.ศ. … ในวาระ 2 วาระ3 ต่อจากเมื่อวันที่ 6 มี.ค.ที่ผ่านมาภายหลังการชี้แจงของ ประธาน กมธ. และการอภิปรายของสมาชิก สนช. ที่ประชุมได้มีมติเห็นควรให้แก้ไขตามกมธ.เสียงข้างมากในวรรคสามของมาตรา 63 นอกจากนี้สนช.ได้แสดงความเป็นห่วงว่าร่างกฎหมายนี้จะส่งผลกระทบต่อชาวบ้านที่หาของป่า เก็บเห็ดแล้วถูกจับกุมดำเนินคดีจำนวนมาก รวมทั้งยังมีสัตว์ที่ชาวบ้าน ชนเผ่าหรือชนพื้นเมืองที่เลี้ยงเป็นสัตว์ปล่อย เพราะไม่มีทุ่งหญ้าอยู่บริเวณบ้านจึงปล่อยเข้าป่า แล้วไปตามจับ จะเป็นปัญหาหรือไม่ตามา ที่ประชุมมีมติเห็นชอบ ร่างพ.ร.บ.ดังกล่าว ด้วยคะแนน 140 เสียง ไม่เห็นด้วย 1 เสียง งดออกเสียง 7 เห็นสมควรประกาศใช้ร่างพ.ร.บ.อุทยานแห่งชาติ พ.ศ. …. เป็นกฎหมาย และเห็นด้วยกับข้อสังเกตของคณะกรรมาธิการฯ จากนั้น จะจัดส่งให้คณะรัฐมนตรีเพื่อพิจารณาต่อไปมติชนออนไลน์ยังรายงานด้วยว่า ตามร่างพ.ร.บ.ฉบับนี้ มีการกำหนดบทลงโทษผู้กระทำผิด โดยกมธ.และสนช.เห็นชอบ ตามมาตรา 42 ที่ระบุว่าผู้ใดเก็บหา นำออกไป ทำด้วยประการใดๆ ให้เป็นอันตรายหรือทำให้เสื่อมสภาพ ซึ่งไม้ ดิน หิน กรวด ทราย แร่ปิโตเลียม หรือทรัพยากรธรรมชาติอื่น หรือกระทำการอื่นใดอันส่งผลต่อระบบนิเวศ ความหลากหลายทางชีวภาพ หรือทรัพยากรธรรมชาติและสิ่งแวดล้อมในอุทยานแห่งชาติ วนอุทยาน สวนพฤษศาตร์ หรือสวนรุกขชาติ อันเป็นการฝ่าฝืน ต้องระวางโทษจำคุกไม่เกิน 5 ปี หรือปรับไม่เกิน 5 แสนบาท หรือทั้งจำทั้งปรับ ส่วนความผิดหากเป็นการกระทำแก่ธรรมชาติที่สามารถเกิดใหม่ทดแทนได้ตามฤดูกาล และมีมูลค่ารวมกันไม่เกิน 2000 บาท ผู้กระทำผิดต้องระวางโทษปรับไม่เกิน 5 พันบาท ส่วนการกระทำที่ก่อให้เกิดความเสียหาแก่ไม้ ที่เป็นต้น หรือเป็นท่อนอย่างใดอย่างหนึ่ง หรือทั้งสองอย่างรวมกันเกิน 20 ต้นหรือท่อน หรือรวมปริมาณไม้เกิน 4 ลูกบาศก์เมตร ผู้กระทำต้องระวางโทษจำคุกตั้งแต่ 4 ปี ถึง 20 ปี และปรับตั้งแต่ 4แสนบาทถึง 2 ล้านบาทด้านออกแถลงการณ์ แนวทางการเคลื่อนไหวต่อไปเกี่ยวกับ ร่าง พ.ร.บ.อุทยานแห่งชาติ และ ร่าง พ.ร.บ.สงวนและคุ้มครองสัตว์ป่า หลัง สนช.มีมติเห็นชอบในวาระ 2 3 และเห็นชอบให้ประกาศใช้เป็นกฎหมาย โดย 1. ขอเรียกร้องต่อ พล.อ.ประยุทธ์ จันทร์โอชา นายกรัฐมนตรี ให้ชะลอการนำร่าง พ.ร.บ.อุทยานแห่งชาติ และ ร่าง พ.ร.บ.สงวนและคุ้มครองสัตว์ป่า ทูลเกล้าทูลกระหม่อมถวาย เพื่อให้พระมหากษัตริย์ลงพระพระปรมาภิไธยตามขั้นตอนของกฎหมาย ซึ่งเป็นอำนาจของนายกรัฐมนตรี ทั้งนี้ เพราะกฎหมายดังกล่าวไม่มีความจำเป็นเร่งด่วนต่อการบริหารประเทศแต่อย่างใด ดังนั้นจึงควรให้รัฐบาลที่มาจากการเลือกตั้งของประชาชนเป็นผู้พิจารณาดำเนินการ2. คณะกรรมการประสานงานองค์กรพัฒนาเอกชน (กป.อพช.) คณะทำงานประชาชนเพื่อการอนุรักษ์และสิทธิชุมชน (คอส.) และ 168 องค์กร เห็นว่าการเร่งรีบพิจารณา และให้ความเห็นชอบร่างกฎหมายดังกล่าวทั้ง 2 ฉบับของ สนช. มีพฤติกรรมไม่ชอบ และอาจขัดต่อกฎหมายรัฐธรรมนูญหลายมาตรา อันเป็นการกระทบต่อหลักการปกครองตามระบบประชาธิปไตย และวิถีชีวิตของประชาชนจำนวนมากในนามของประชาชน เครือข่ายประชาชนข้างต้นจะดำเนินการยื่นเรื่องให้ศาลรัฐธรรมนูญตีความกฎหมายทั้ง 2 ฉบับว่าขัดต่อรัฐธรรมนูญหรือไม่3. พวกเรา กป.อพช.คณะทำงานประชาชนเพื่อการอนุรักษ์และสิทธิชุมชน (คอส.) 168 องค์กร ผู้เข้าชื่อเสนอกฎหมายร่างพระราชบัญญัติอุทยานแห่งชาติ จำนวน 10744 คน และผู้เข้าชื่อเสนอกฎหมายร่างพระราชบัญญัติสงวนและคุ้มครองสัตว์ป่า จำนวน 10717 คน ในนามของประชาชนทั่วประเทศจะได้ดำเนินการจัดเวทีสัญญาประชาคมประชาชนพบพรรคการเมือง เพื่อถามแนวทางของพรรคการเมืองทั้งหลายเกี่ยวกับกฎหมายทั้ง 2 ฉบับนี้ ซึ่งมีเนื้อหาละเมิดสิทธิประชาชนเข้าข่ายขัดต่อรัฐธรรมนูญ พรรคการเมืองต่างๆ จะมีแนวทางแก้ไข หรือยกเลิกกฎหมายดังกล่าวนี้หรือไม่อย่างไรP-move ยืนยันว่าการพิจารณาเห็นชอบร่างกฎหมายทั้งสองฉบับของ สนช. นั้นเป็นพฤติกรรมที่ไม่ชอบ และไม่เคารพอำนาจอธิปไตยของประชาชน เราจะดำเนินกิจกรรมในทุกรูปแบบตามกรอบแห่งสิทธิ เสรีภาพของประชาชนตามหลักการประชาธิปไตย เพื่อไม่ให้มีการประกาศใช้กฎหมายทั้ง 2 ฉบับโดยเร็วที่สุดต่อไป
สนช.ผ่านกม.อุทยานแห่งชาติ มีคนไม่เห็นด้วยตั้ง 1 เสียง ขณะที่ 140 เสียง ผ่านฉลุย วางโทษหนัก บุกรุก-เก็บของป่า จำคุก 5 ปี ปรับไม่เกิน 5 แสน ด้าน P-move ขอประยุทธ์อย่าเพิ่งทูลเกล้าฯ
ขบวนการประชาชนเพื่อสังคมที่เป็นธรรม,P-Move,ร่าง พ.ร.บ.อุทยานแห่งชาติ พ.ศ. …,สนช.,ร่าง พ.ร.บ.สงวนและคุ้มครองสัตว์ป่า